Anexă la H.C.L. nr. 42/04.07.2025 

ACORD DE COOPERARE
pentru asigurarea suportului IT în vederea dezvoltării și gestionării
Registrului Spațiilor Verzi, prin intermediul platformei „Registrul Spațiilor Verzi”, 


Preambul
          Obținerea eficienței și eficacității serviciilor publice reprezintă o condiție esențială a managementului fiecărei entități publice, iar cooperarea în vederea organizării și dezvoltării Registrului Spațiilor Verzi reprezintă o oportunitate în atingerea acestui deziderat.

          Scopul acordului de cooperare este de a facilita organizarea și dezvoltarea Registrului Spațiilor Verzi prin intermediul platformei „Registrul Spațiilor Verzi”, găzduită la , pentru fiecare entitate publică semnatară a acordului, urmărindu-se crearea unei relații profesionale de cooperare pentru minimizarea eforturilor umane, materiale și financiare și financiare și maximizarea realizării obiectivelor entității.

          În baza acordului de cooperare entitățile semnatare se angajează la o colaborare pe termen lung care să asigure o mai mare sustenabilitate și coerență în realizarea activităților organizare și de dezvoltare a Registrului Spațiilor Verzi.

          Prezentul acordului de cooperare funcționează pe baza unui set de reguli stabilite de comun acord, aprobate de reprezentanții legali ai entităților publice semnatare ale acordului și prevăzute în conținutul său.

Părțile prezentului acord de cooperare, denumit în continuare acord, sunt:
          A. Filiala Județeană Tulcea a Asociației Comunelor din România, denumită în continuare – filiala, în calitate de entitate organizatoare a activității prin cooperare  pentru entitățile publice locale așa cum sunt definite la Art. 2, alin.(1), pct. 39 din Legea 273/ 2006 – privind finanțele publice locale, cu modificările și completările ulterioare, prevăzute la lit. B, cu sediul în comuna Jurilovca, județul Tulcea titulară a contului de înregistrare fiscală 2588877 și a contului nr. RO 16 RNCB 0257 1212 9688 0001 deschis la BCR Măcin, reprezentată prin domnul Eugen ION, care îndeplinește funcția de președinte al Filialei,

Și
        B. Entitatea publică locală Unitatea Administrativ Teritorială orașul Măcin,
care cooperează în vederea asigurării și realizării în comun a activității de cooperare, pentru asigurarea suportului în vederea dezvoltării și gestionării Registrului Spațiilor Verzi prin intermediul platformei „Registrul Spațiilor Verzi”, 

convin să încheie următorul acord de cooperare:

Capitolul I. Obiectul acordului de cooperare

[bookmark: _GoBack]          Art. 1. – Obiectul prezentului acord îl constituie cooperarea entităților publice locale semnatare, pentru asigurarea suportului IT în vederea dezvoltării și gestionării Registrului Spațiilor Verzi prin intermediul platformei Registrul Spațiilor Verzi ,în termen de 6 luni de la data însușirii Acordului de cooperare.

          Art. 2. – Acordul de cooperare stabilește drepturile și obligațiile părților cu privire la asigurarea suportului IT pentru dezvoltarea și gestionarea Registrului Spațiilor Verzi prin intermediul platformei „Registrul Spațiilor Verzi” și asigură confidențialitatea datelor și informațiilor în posesia cărora vor intra oricare dintre părțile implicate în acest acord;

          Art. 3. – Părțile semnatare stabilesc principiile care stau la baza aplicării acordului și se angajează să acționeze consecvent pentru realizarea lor, sub forma:
a) menținerii independenței juridice, decizionale și financiare a fiecărei entități publice semnatare;
b) îmbinării în mod echitabil a nevoilor proprii privind RSV cu resursele disponibile între entitățile semnatare;
c) irevocabilității pe cale unilaterală a acordului de cooperare;
d) respectării reciproce a confidențialității în derularea activității de dezvoltare a Registrului Spațiilor Verzi.

Capitolul II. Drepturile și obligațiile părților

          Art. 4. – Entitatea publică semnatară are următoarele drepturi:
a) de a solicita și beneficia de suport IT pentru activitățile de dezvoltare și gestionare a Registrului Spațiilor Verzi, care să asigure atingerea obiectivelor entității publice semnatare;
b) de a fi informată în mod exclusiv și operativ asupra neconformităților privind Sistemul său de control intern managerial;
c) de a primi în mod exclusiv recomandările privind activitățile de dezvoltare și gestionare a Registrului Spațiilor Verzi, ca urmare a sesiunilor și vizitelor de suport derulate;
d) de a hotărâ independent asupra acțiunilor necesare implementării recomandărilor privind activitățile de organizare și dezvoltare a Registrului Spațiilor Verzi formulate în baza sesiunilor/ vizitelor de suport derulate.

          Art. 5. – Entitățile publice partenere își asumă următoarele obligații:
a) să furnizeze structurii asociative informațiile și documentele pe care aceasta le solicită ca fiind necesare pentru configurarea accesului la platforma Registrul Spațiilor Verzi;
b) să ia măsuri de remediere a eventualelor probleme apărute din vina sa, astfel încât să nu fie afectat procesul de accesarea sau utilizare a platformei Registrul Spațiilor Verzi;
c) să își asume responsabilitatea introducerii ulterioare a datelor și informațiilor în cadrul platformei Registrul Spațiilor Verzi;
d) să utilizeze mediile online și variantele de browser indicate de către structura asociativă pentru accesarea și utilizarea platformei Registrul Spațiilor Verzi;
e) să delege prin dispoziție, care va fi adusă la cunoștință structurii asociative în termen de 5 zile lucrătoare de la emitere, un “Responsabil ”;
f) să își asume accesul la date, informații și documente pentru derularea activităților de suport în scopul organizării și dezvoltării Registrului Spațiilor Verzi.

          Art. 6. – Structura asociativă organizatoare își asumă următoarele obligații: 
a) asigurarea resurselor necesare pentru desfășurarea vizitelor de lucru, care susțin activitatea de suport IT pentru organizarea și dezvoltarea Registrului Spațiilor Verzi să faciliteze accesul la platforma Registrul Spațiilor Verzi în condițiile menționate în prezentul acord;
b) să ia măsuri de remediere a eventualelor erori, astfel încât să nu fie afectat accesul la platforma RSV, pentru asigurarea activităților de dezvoltare și gestionare a Registrului Spațiilor Verzi;
c) să utilizeze informațiile/ documentele furnizate de entitățile publice semnatare ale acordului exclusiv pentru realizarea obiectului prezentului acord de cooperare;
d) să organizeze periodic sesiunii de lucru/ informative cu personalul din cadrul entităților publice semnatare ale acordului cu privire la utilizarea platformei Registrul Spațiilor Verzi.

Capitolul III  Atribuțiile privind asigurarea suportului IT pentru activitățile de dezvoltare și gestionare a Registrului Spațiilor Verzi

          Art. 7. – În vederea asigurării suportului IT pentru dezvoltarea și gestionarea Registrului Spațiilor Verzi, structura asociativă asigură următoarele:
a) accesul salariaților desemnați ai entităților partenere la platforma Registrul Spațiilor Verzi, conform dispozițiilor emise de acestea și aduse la cunoștința structurii asociative, în termen de 5 zile lucrătoare de la emitere;
b) vizite de monitorizare periodice pentru asigurarea funcționalității optime a platformei Registrul Spațiilor Verzi, pentru dezvoltarea și gestionarea Registrului Spațiilor Verzi;
c) confidențialitatea datelor și informațiilor rezultate în urma activităților realizate prin intermediul platformei Registrul Spațiilor Verzi.

          Art. 8. – Asigurarea suportului IT în vederea dezvoltării și gestionării Registrului Spațiilor Verzi se realizează se realizarea în mod echitabil pentru toate entitățile publice locale semnatare ale prezentului acord, în funcție de resursele disponibile.

Capitolul IV Drepturile și obligațiile financiare ale părților

          Art. 9. (1) – În vederea realizării în comun a activităților de suport IT privind dezvoltarea și gestionarea Registrului Spațiilor Verzi, părțile sunt de acord să susțină financiar această activitate. Ca urmare, fiecare entitate publică semnatară datorează:
a) lunar o cotizație de 200 de lei.
b) costul pentru configurarea modulelor din cadrul platformei Registrul Spațiilor Verzi,  este stability în conformitate cu Anexa la prezentul acord,
          (2) – Ca urmare, structura asociativă va emite lunar notificări/ deconturi către fiecare entitate publică semnatară cu privire la sumele datorate de acestea în vederea realizării obiectului prezentului acord.

          Art. 10. – Asigurarea evidențelor privind vizitele de monitorizare pentru asigurarea suportului IT privind dezvoltarea și gestionarea Registrului Spațiilor Verzi derulate sunt în responsabilitatea structurii asociative organizatoare. 


          (2) – De asemenea, pot fi decontate și alte cheltuieli între structura asociativă și entitățile publice semnatare, precum organizarea de sesiuni de lucru/ informative cu personalul din cadryul entităților publice semnatare ale acordului, cu privire la utilizarea platformei Registrul Spațiilor Verzi sau Registrul Spațiilor Verzi.
                  
          Art. 11. – Notificările de plată/ deconturile lunare vor fi emise de către structura asociativă și transmise pentru decontare către entitățile publice semnatare până pe data de 10 a fiecărei luni pentru lunile ianuarie – noiembrie ale fiecărui an, respectiv până la data de 31 pentru luna decembrie. Termenul scadent de plată al notificărilor de plată/ deconturilor este de maxim 5 zile calendaristice de la data primirii deconturilor de plată/ decontului (modalități de transmitere: e-mail sau prin poștă cu confirmare de primire). 

          Art. 12. – Pentru neplata la termen a obligațiilor ce le revin, entitățile publice semnatare datorează majorări de întârziere calculate începând cu ziua imediat următoare termenului de scadență și până la data stingerii sumei datorate, inclusiv. Nivelul majorării de întârziere este cel prevăzut pentru obligațiile fiscale cuvenite bugetelor locale. În cazul în care entitatea publică semnatară nu achită debitele la termenele prevăzute, structura asociativă blochează accesul la platforma “Soluția RSV” și întrerupe orice activitate cu privire la realizarea obiectului prezentului acord . De asemenea, înaintează o notificare către entitatea publică respectivă, aceasta constituind titlu executoriu, fără îndeplinirea niciunei alte proceduri. 

Capitolul V Clauza de confidențialitate

          Art. 13. – Informațiile, datele și documentele utilizate în activitățile de suport IT privind organizarea și dezvoltarea Registrului Spațiilor Verzi sunt confidențiale.

        Art. 14. – Prin clauza de confidențialitate părțile convin ca, pe toată durata acordului de cooperare și după încetarea acestuia, să nu solicite de la personalul structurii asociative date sau informații care privesc oricare dintre celelalte entități implicate în acțiunea de cooperare și de care aceștia au luat cunoștință în timpul exercitării activităților de generate de realizare obiectului prezentului acord.

          Art. 15. – Divulgarea unor date, informații sau documente de natură a aduce prejudicii entităților publice partenere se sancționează potrivit legilor în vigoare. 

Capitolul VI Forța majoră și litigii

          Art. 16. – Niciuna dintre entitățile publice semnatare nu răspunde de neexecutarea sau executarea necorespunzătoare a obligațiilor asumate, dacă acestea se datorează unei cauze de forță majoră.

          Art. 17. – Forța majoră reprezintă orice situație imprevizibilă și insurmontabilă care împiedică entitățile publice partenere să își îndeplinească obligațiile.

          Art. 18. – Entitatea publică parteneră care invocă forța majoră este obligată să notifice celorlalte entități membre ale cooperării, în termen de 3 zile, producerea evenimentului și să ia toate măsurile posibile în vederea reducerii consecințelor acestuia.

          Art. 19. – Orice neînțelegere decurgând din interpretarea sau din executarea prezentului acord de cooperare vor fi soluționate de entitățile publice partenere pe cale amiabilă.

          Art. 20. – În cazul în care soluționarea diferendului pe cale amiabilă nu este posibilă, litigiul dintre entitățile publice partenere și/ sau structura asociativă organizatoare va fi soluționat de către instanțele competente, conform legislației române.

Capitolul VII Durata și încetarea acordului de cooperare

          Art. 21. – Acordul de cooperare se încheie pe o perioadă nedeterminată și intră în vigoare de la data semnării lui de către reprezentanții entităților publice partenere.

          Art. 22. – Modificarea sau încetarea prezentului acord de cooperare în cursul derulării lui se poate face pentru motive obiective, întemeiate, neimputabile părților, prin acordul de voință al tuturor părților.

          Art. 23. – Prezentul acord de cooperare poate fi modificat prin acte adiționale aprobate de toți reprezentanții legali ai entităților publice partenere.

          Art. 24. (1) – Ieșirea din cooperare se poate realiza la sfârșitul exercițiului financiar în care structura asociativă, cât și celelalte entități semnatare ale acordului sunt înștiințate cu privire la solicitarea uneia dintre acestea, dar nu mai devreme de 2 ani de la data emiterii primei notificări de plată/ decont pentru prezentul acord. Cererile de ieșire din acest acord, însoțite de hotărârile de consiliu local pot fi înaintate structurii asociative cel târziu până la data de 15 octombrie a fiecărui an, în condițiile menționate anterior. În caz contrar, entitatea publică își asumă responsabilitatea suportării obligațiilor financiare ce îi revin din prezentul acord de cooperare pentru întreaga perioadă de 2 ani, sau proporțional până la îndeplinirea acestui termen.

          (2) – În cazul în care entitatea publică dorește să iasă din prezentul acord mai devreme de 2 ani (24 luni) de la emiterea primei notificări de plată, iar aceasta a optat pentru plata serviciilor de configurare a Soluției RSV în tranșe lunare conform art. 9, b), entitatea semnatară se obligă la achitarea anticipată a contravalorii rămase până la atingerea sumei menționată în cuprinsul anexei.

CAPITOLUL VIII Dispoziții finale
          Art. 25. – Părțile convin să se întrunească o dată pe an sau ori de câte ori este nevoie, pentru analiza rezultatelor aplicării acordului de cooperare, formularea de direcții de eficientizare a cooperării, precum și actualizarea și modificarea acordului de cooperare.

          Art. 26. – Prezentul acord de cooperare nu poate fi completat sau modificat decât cu acordul scris și expres al tuturor entităților publice semnatare. 

          Art. 27. – Acordul de cooperare a fost elaborat în conformitate cu prevederile:
· Legii nr. 273/ 2006 – privind Legea finanțelor publice;
· Ordinul ministrului administrației și internelor și al ministrului finanțelor finanțelor publice nr. 232/ 2.477/ 2010 – privind aprobarea modelului-cadru al Acordului de cooperare pentru organizarea și exercitarea unor activități în scopul realizării unor atribuții stabilite prin lege autorităților administrației publice locale.
· O.U.G nr. 57/ 2019 – privind Codul administrativ.

          Prezentul acord de cooperare a fost încheiat în 2 (două) exemplare, toate cu valoare de original și intră în vigoare la data adoptării hotărârii.

    
PREȘEDINTE DE ȘEDINȚĂ,                                      SECRETAR GENERAL U.A.T. MĂCIN, 
      Liviu – Dan CĂLIN                                                               Florin NEACȘU 


























Prezentul acord de cooperare conține 6 pagini.

